text: Kørte videre med betjent hængende ud af vinduet
  02 oktober 2015 kl. 12.20
  En 41-årig mand skal i fængsel i et år, bl.a. fordi han bragte en betjents liv i fare.
  Manden blev stoppet midt i Horsens, fordi han kørte usikkert.
  Betjenten lænede sig ind over chaufføren for at slukke motoren. Det fik manden til at køre, mens betjenten hang ud af vinduet. Bilen blev først stoppet, da en anden patruljevogn kørte ind foran bilen.
  Det viste sig, at manden både var påvirket af alkohol og stoffer, og at han i øvrigt var fradømt sit kørekort.
  Efterfølgende ransagede politiet den 41-årigs bolig, hvor de fandt 126 gram amfetamin.
  Nu er han blevet dømt af retten i Horsens: Et års ubetinget fængsel.
  